
[bookmark: _Toc105941121]Klubbdrift
[bookmark: _Toc80526727][bookmark: _Toc105941122]Årshjul
I alle avdelingsstyrer skal ha et oppdatert administrativt årshjul med informasjon om de viktigste tingene som skjer i avdelingen hvert år. Dette for å sikre kontinuitet i arbeidet og at det skal være lettere for nye verv i idrettslaget og forstå sammenhengen i idrettsåret.  I tillegg oppfordres det til å ha et aktivitetsårshjul for arrangementer, cuper, stevner og konkurranser som ligger tilgjengelig på avdelingens hjemmeside.
[bookmark: _Toc80526728][bookmark: _Toc105941123]Kurs og utdanning
Melhus Idrettslag ønsker at flest mulig tar utdanning eller kurs i idretten. I hovedstyret og i alle avdelingsstyrene har vi en egen utdanningsansvarlig som skal passe på at medlemmene blir tilbudt og ivaretatt utdanning i idretten. Ta kontakt med ditt avdelingsstyre for nærmere informasjon eller send e-post til post@melhusil.no.

Melhus Idrettslag oppfordrer alle avdelinger og ha en egen utdanningsansvarlig. Melhus Idrettslag har et styremedlem med ansvar for dette som kan brukes som kontaktperson opp mot hovedstyret for spørsmål og bistand.



Utdanningsansvarlig ansvar:
Lage forslag til strategi og handlingsplan for utdanningstilbudet i idrettslaget og følge opp utdanningsarbeidet i henhold til vedtatte strategier og planer i idrettslaget.

Oppgaver/Retningslinjer:
· Sette opp utdanningsmål (kompetansekrav) i samarbeid med styret/sportslig utvalg
· Være oppdatert på informasjon om utdanning fra forbund og krets
· Videreformidle relevant informasjon om utdanning til ledere, trenere, lagledere, dommere, spillere og andre aktuelle aktører, og motivere til deltakelse
· Kartlegge kompetansebehov i klubben og søke opp virkemidler for å ha nødvendig kompetanse i klubben
· Ajourføre utdannings-/kurskartotek med f.eks.: navn, adresser, verv, kurs og utdanning
· Informere styret klubb om status for utdanning/kurs og anbefale videre veivalg 
· Være kontaktledd mellom klubb og krets. Delta på utdanningsmøter/kurs i regi av kretsen
· Motta og behandle all informasjon om utdannings-/kurstilbud
· Eventuelt samarbeide med naboklubber om utdanningstiltak
· Vurdere å invitere naboklubber når det gjennomføres opplæring i egen klubb
· Gjøre påmelding til kurs og rapportere samlet deltakerliste til kursarrangør
· Bidra til at de som får utdanning blir tildelt utviklende oppgaver i klubben
· Skrive årsrapport om utdanningsarbeidet som inkluderes i årsmeldingen til årsmøtet
[bookmark: _Toc80526729][bookmark: _Toc105941124]Antidoping
Som idrettslag er vi omfattet av idrettens bestemmelser om doping. For å sikre arbeidet jobber Melhus Idrettslag aktivt ta avstand fra all bruk av dopingmidler i avdelingene. I tillegg til at alle avdelingene skal ha en antidopingsansvarlig som skal ha gjennomført kurset «Rent Idrettslag» fra Antidoping Norge. Sertifikatet skal vises på avdelingens sine hjemmesider.
[bookmark: _Toc80526730][bookmark: _Toc105941125]Dugnad og frivillig arbeid
I norsk idrett er det ikke lov å tvinge noen på dugnad. Melhus Idrettslag kan be sine medlemmer og foreldre om å stille opp på dugnad, men deltakelsen skal være basert på frivillighet.
Dugnad utgjør en svært viktig ressurs for Melhus Idrettslag og er ofte helt avgjørende for at medlemmene skal kunne få et aktivitetstilbud. Dugnadsånden er derfor viktig å ta vare på. Ha i bakhodet at dugnad gir fellesskap, og det er viktig at dette arbeidet oppleves som frivillig, sosialt og gøy. Norges idrettsforbund (NIF) er en organisasjon som er tuftet på frivillig innsats, dette gjelder også Melhus Idrettslag.

Dugnad sparer idrettslaget for utgifter som ellers måtte vært dekket av medlemmene. Dugnadsarbeid er eksempelvis vedlikehold og oppussing av anlegg/klubbhus, vaffelsteking, vakthold ved arrangementer etc. Loddsalg og annen type salg (eks. salg av dopapir, julekalender etc.) er også dugnadsarbeid. Frivillig arbeid gjennom dugnad er en avgjørende ressurs for et idrettslag og er ofte helt nødvendig for at medlemmene skal kunne få et godt aktivitetstilbud. Dugnadsarbeidet bør oppleves som sosialt, gøy og frivillig, og vil da kunne bidra til å styrke fellesskapet i idrettslaget. NIF vil oppfordre til å stille på dugnad i stedet for «å kjøpe seg fri».
Dugnadsvett
1. Dugnad er frivillig og skal stå i et rimelig forhold til medlemmenes faktiske evne til å bidra. Idrettslaget bør stimulere til dugnad ved å gjøre det til en sosial møteplass for medlemmene.
2. Idrettslaget kan ikke pålegge ikke-medlemmer (for eksempel foreldre) å stille på dugnader.
3. Idrettslaget kan beslutte at enkeltmedlem som deltar på dugnad får en rimelig reduksjon i kontingent og/eller avgift. Med avgift menes utgifter knyttet til aktiviteten i idrettslaget (eksempelvis treningsavgift). Beslutning om hvilken økonomisk virkning deltakelse på dugnad skal få for medlemmet bør forankres på årsmøtet.
4. Idrettslaget kan ikke ilegge «bøter» eller pålegge medlemmene å betale «dugnadsavgift» for manglende deltakelse på dugnad.
Melhus Idrettslag følger veilederen til Norges Idrettsforbund som du finner på denne lenken: Dugnad: En veileder (pdf)
[bookmark: _Toc80526731][bookmark: _Toc105941126]Kommunikasjon
For at driften i Melhus Idrettslag skal være god og kontinuerlig, er klubben avhengig av god kommunikasjon med alle medlemmene og andre som klubben har relasjon til. Melhus Idrettslag har som mål å kommunisere god og er bevisst på hvordan vi ønsker å bli oppfattet. All formell informasjon om idrettslaget finner man på www.melhusil.no og Hoopit.


Situasjon 
Melhus Idrettslag basert på sine visjoner, verdier og virksomhetside skal ivareta alle medlemmer med korrekt og profesjonell kommunikasjon ut til sine medlemmer gjennom faste kommunikasjonskanaler. Avdelingsledere og hovedstyret har ansvar for all kommunikasjon ut til sine medlemmer.

Mål
Melhus Idrettslag ønsker at alle medlemmer skal være inkludert, ivaretatt og hørt. For å få til det ønsker vi til enhver til at alle medlemmer skal få tilstrekkelig informasjon om prosesser og hva som foregår i avdelingsstyrene. 

Målgrupper
Målgruppene til Melhus Idrettslag er:
· Medlemmer: Utøvere, trenere, støtte apparat, foreldre, tillitsvalgte (leder og styre) og avdelinger)
· Sponsorer (eksisterende og potensielle)
· Idrettskretsen
· Særkretser og region 
· Andre idrettslag
· Idrettsrådet
· Framtidige medlemmer
Kommunikasjonskanaler 

Muntlige:

Møter
· Årsmøte, styremøter, avdelingsmøter, utvalgsmøter
· Foreldremøte: Brukes for å samle foreldrene i idrettslaget og kan for eksempel arrangeres i forbindelse med sesongstarten. Dette er en fin arena for å engasjere foreldre til ulike verv i idrettslaget samt gi foreldrene en bedre forståelse for idrettslagets visjon, verdier og virksomhetside. 
· Medlemsmøter: Arrangeres når idrettslaget har behov for å formidle og/eller diskutere viktige saker som påvirker medlemmene. For eksempel temadiskusjon, informasjonsmøter etc.). 
Telefon 
· Særlig til bruk ved planlegging og organisering og ellers når det er behov for å gi raske beskjeder som krever umiddelbar bekreftelse eller tilbakemelding. 
Skriftlige:

Brev
· Brevveksling benyttes når det er krav om skriftlig underskrift på dokument, eller ved særlige tilfeller hvor det anses som hensiktsmessig. All annen brevveksling bør foregå elektronisk. 
Informasjonsmateriell
· Årsberetning: Naturlig å utgi i papirformat alene eller sammen med en elektronisk versjon.
· Flyers og brosjyrer: Kan benyttes i idrettslagets nærmiljø for å synliggjøre lagets logo i tillegg til verdier og visjon. 
Aviser/blader
· Idrettslaget kan benytte seg av slike kanaler ved store enkeltsaker med høy viktighet for idrettslaget. 
Elektroniske:
E-post
· Saksbehandling: Ved saksbehandling kan e-post brukes som en effektiv kommunikasjonskanal.
· Nyhetsbrev: Elektronisk nyhetsbrev benyttes når medlemsinformasjon skal hurtig ut til medlemsmassen. Nyhetsbrevet bør også publiseres på idrettslagets hjemmeside.
Hjemmeside
· Hjemmesiden kan brukes til å samle all informasjon om idrettslaget/avdelingen og fungerer som en database hvor en kan hente ut viktig informasjon som møtereferat, klubbhåndbok, kampoppsett og liknende. 
· Hjemmesiden kan også brukes som en god rekrutteringsplattform gjennom å informere nye brukere om idrettslagets aktivitetstilbud, visjon, verdier og virksomhetside, kontaktinformasjon og likende.
Mobil
· Mobilbruk benyttes først og fremst mellom medlemmene i idrettslaget ved planlegging og organisering av aktivitet.
· SMS: Benyttet blant utvalgte grupper medlemmer som har behov for rask beskjed. For eksempel ved påminnelse om møter, aktivitet og liknende. 
Sosiale medier/Hoopit
· Facebook, Instagram og Hoopit
· Melhus Idrettslag med sine avdelinger kan være aktiv på flere sosiale medium, men det stilles krav til oppfølging for at det skal fungere som en god informasjons og kommunikasjonskanal. 
· Kan benyttes til å markedsføre aktiviteten i idrettslaget og poste viktige nyhetssaker.
· Medlemmer kan poste opp bilder fra idrettslagets arrangement.
· Det er ikke anbefalt å bruke sosiale medier som diskusjonsforum da dette krever høy oppmerksomhet og potensielt kan utvikle debatter som har en negativ innvirkning på idrettslagets omdømme.


[bookmark: _Toc80526732]
[bookmark: _Toc105941127]Politiattest
I alle avdelingsstyrer og hovedstyret skal det være en ansvarlig for politiattester. Som en viktig del av dette arbeidet har idrettsstyret vedtatt at alle, med et verv i norsk idrett som innebærer nær kontakt med og/eller et tillitsforhold til mindreårige og personer med utviklingshemming, skal fremvise politiattest. En politiattest eller en vandelsattest inneholder opplysninger om en persons oppføringer i politiregistrene. Det kreves politiattest i flere yrker, også verv i frivillige organisasjoner. Idretten krever fremvisning av politiattest uten anmerkninger – en ren attest – fra alle personer med oppgaver i norsk idrett som innebærer nær kontakt med og/eller et tillitsforhold til barn, unge og personer med utviklingshemming. Det er fordi vi ønsker et trygt og godt miljø for alle våre medlemmer. Det er to viktige overordnende grunner til at norsk idrett har innført en ordning med politiattest: Seksuelle overgrep mot barn er totalt uforenlig med idrettens verdigrunnlag
Norsk idrett skal være et trygt sted for barn, og et trygt sted for foreldre å sende sine barn.

Politiattestansvarlig sine arbeidsoppgaver:
· I Melhus Idrettslag skal alle som har funksjoner/oppgaver/verv innen vår idrett som innebærer nær kontakt med og/eller tillitsforhold til mindreårige og personer med utviklingshemming ha gyldig politiattest
· Ha kontroll på hvilke personer som er ansvarlig for politiattest i hovedstyret og i de andre avdelingsstyrene. 
· Politiattestansvarlig skal fylle ut skjema, og sende dette til de personene som skal fremvise attest sammen med skjemaet til denne nettsiden: https://www.idrettsforbundet.no/contentassets/3e5d6176b48841688661e3eef096fbd6/bekreftelseformalbm.pdf
· Politiattestansvarlig skal ha et godt system for registrering og oppfølging av ordningen. Som et minstekrav for oppfølging av ordningen skal politiattestansvarlig lagre opplysninger om:
· Hvem som har blitt avkrevd politiattest med kontaktinformasjon, for hvilke oppgaver/funksjoner og dato for når dette ble avkrevd
· Dato for fremvisning

Søknad om politiattest
https://www.politiet.no/tjenester/politiattest/
1. Last ned tilhørende politiattest fra din avdeling. 
2. Fyll ut attesten. Attesten du lastet ned skal være delvis utfylt. Du må sette inn det som mangler. Lagre attesten på din egen maskin. Alternativt kan du skrive den ut, fylle ut og scanne den inn igjen. Du trenger attesten elektronisk for å få sendt inn søknaden.
3. Gå så til politiets nettsider, her: https://www.politi.no/tjenester/politiattest. Her kan du lese mer. Linken til elektronisk skjema finner du er denne: https://attest.politi.noFor å få sendt inn søknaden er det viktig at du legger ved bekreftelsen du laget i pkt 2. På denne siden kan du også sjekke status på søknaden din.
4. Når du mottar attesten din, skal den vises fram til ansvarlig for politiattester i Melhus IL, det vil bli gjort en avtale avdelingsvis for personlig frammøte med attest. Marit Leer Øyaas, marit.leer@gmail.com, 926 55 229.
Ta kontakt med ditt avdelingsstyre for mer informasjon eller se lenke for mer informasjon om politiattest og politiattesansvarlig på NIF sine hjemmesider: https://www.idrettsforbundet.no/klubbguiden/politiattest/
[bookmark: _Toc80526733][bookmark: _Toc105941128]Arbeidsgiveransvar
For alle ansettelser i Melhus Idrettslag er det styret som har arbeidsgiveransvar. Ansvaret for ansettelser knytter seg opp til avdelingen det gjelder, med fast kontaktperson i hovedstyret. Hovedstyret er ansvarlig for ansettelser, og en ansettelse kan kun bli godkjent av styrevedtak i hovedstyret. Melhus Idrettslag følger NIF sine rutiner for ansettelsesvilkår mellom arbeidstaker og arbeidsgiver. Dette inkluderer arbeidskontrakt, arbeidsmiljø, forsikring, varighet, oppsigelse, arbeidstid, lønn, pensjon, ferie, sykdom og permisjon.  Alle som har påtatt seg tillitsverv i Melhus Idrettslag, må være medlemmer av klubben eller være underlagt idrettens regelverk gjennom avtale. 

For mer informasjon om arbeidsgiveransvar og ansatte, ta kontakt med ditt avdelingsstyre eller følg lenker for hvilke regler idrettslaget følger:
· https://www.idrettsforbundet.no/globalassets/idrett/klubbguiden/klubben-som-arbeidsgiver---veiledning.pdf
· https://www.altinn.no/starte-og-drive/starte/for-oppstart/arbeidstaker-eller-naringsdrivende/
[bookmark: _Toc80526734][bookmark: _Toc105941129]Sikkerhetsarbeid (HMS)
(Under utvikling)
Melhus idrettslag hovedstyre og avdelingsstyrene er ansvarlig for å utarbeide og følge opp HMS-arbeidet i egen virksomhet. Dette gjelder ansatte, medlemmer, lokaler, arenaer, maskiner, utstyr, arrangementer, konkurranser, cuper, dugnader, kiosk o.l. Idrettslaget med sine avdelinger er ansvarlige for å sørge for at HMS-kravene i arbeidsmiljøloven blir fulgt og har
nødvendig opplæring av sine brukere på alle områder. Hvis det er områder idrettslaget ikke selv kan tilføre kunnskap, må det innhentes eksterne ressurser med slik kompetanse.
Avdelingene i Melhus Idrettslag er ansvarlige for at beskrivelser for sikkerhetsansvar på nevnte områder er tilgjengelige og at kravene til helse, miljø og sikkerhet blir ivaretatt. I den sammenheng skal det beskrives rutiner som kan gjøres skriftlig i en i en internkontrollhåndbok eller på et elektronisk internkontrollsystem. Andre beskrivelser kan være kontrollrutine for anlegg og utstyr eller sikkerhetsprosedyre for trening.
[bookmark: _Toc80526735][bookmark: _Toc105941130]Forsikringer
Alle barn som er medlemmer av lag tilsluttet NIF, er forsikret gjennom Norges Idrettsforbund frem til den datoen de fyller 13 år. Særforbund kan ha ulike ordninger for dem som er over 13 år.
Melhus Idrettslag bruker IF. Gjennom medlemskontingenten er alle medlemmer personforsikret for invaliditet med progressiv erstatning. I tillegg til personforsikringen er det forsikret ulike eiendommer som hører idrettslaget til, ansvarsforsikringer for produkt, bedrift, kriminalitet og styreforsikring og kjøretøyforsikring.

Om uhellet skulle være ute kan du kontakte IF døgnet rundt på:
Tlf: 21 49 24 00

For mer informasjon eller spørsmål angående forsikringer i Melhus Idrettslag, ta kontakt på: post@melhusil.no

[bookmark: _Toc80526736][bookmark: _Toc105941131]Fullmaktsmatrise
Fullmaktmatrisen viser oversikt over idrettslagets/klubbens økonomi og forvaltning. Den viser hvem som har signaturrett, fullmakt til å forplikte idrettslaget, signere avtaler, godkjenne fakturaer og foreta utbetalinger. 

	FULLMAKTSMATRISE
	Styret
	Styreleder
	Daglig leder
	Økonomiansvarlig
	Avdelingsstyre
	Avdelingsleder
	Trenere
	Kommentar

	Signere avtaler på vegne av idrettslaget
	Ja
	Inntil 100.000
	Inntil 50.000
	-
	Inntil 50.000 **
	Inntil 30.000*
	-
	Signaturrett er registrert i foretaksregisteret

	Låneopptak
	Ja inntil kr 200 000,-. Større beløp: Årsmøtet
	-
	-
	-
	-
	-
	-
	§12, ledd 7: ekstraordinær karakter eller betydelig omfang i forhold til idrettslagets størrelse eller virksomhet, kan kun vedtas av årsmøtet.

	Kjøpe/selge anlegg og utstyr
	Ja
	Inntil 100.000
	Inntil 50.000
	-
	Inntil 30.000
	-
	-
	

	Gjennomføre betalinger
	-
	Signatur i fellesskap
	Signatur i fellesskap
	Signatur i fellesskap
	-
	-
	-
	Minimum to må signere hver betaling

	Godkjenne fakturaer
	Ja
	Inntil 100.000
	Inntil 35.000
	Inntil 35.000
	Inntil 50.000**
	Inntil 30.000
	Inntil 5.000
	Alle fakturaer må signeres av minimum to personer

	Opprette og slette bankkonto
	Ja
	-
	Ja
	-
(Ikke mulig som fullmaktsinnehaver)
	-
	-
	-
	-

	Endre lagstilhøriget på eksisterende konti (ny)
	
	
	Ja 
(via nettbank-tilgang)
	Ja
(via nettbank-tilgang)
	
	
	
	

	Opprette/ endre/ slette fullmakt i bank
	Ja
	-
	Ja
	-
(Ikke mulig som fullmaktsinnehaver)
	-
	-
	-
	-

	Gi tilgang til brukere i nettbank (ny)
	
	
	Ja
(via bruker admin)
	Ja
(via bruker- admin)
	
	
	
	

	Godkjenne regnskap
	Forslag til årsmøt
	-
	-
	-
	Avdelings-regnskap
	-
	-
	-

	Godkjenne budsjett
	Forslag til årsmøte
	-
	-
	-
	Fastsette avdelings-budsjett
	-
	-
	-


*Gjelder kun for å binde egen avdeling, og påse på at det ikke går på tvers av avdelingene.
**Gjelder en eventuell samlet kontraktsverdi, f.eks. knyttet til en leieavtale/ Gjentatte kostnader fra idrettslige aktører som overskrider beløpet inngås i avtale med hovedlaget

(Under utvikling)
Oversikt over avdelingens anlegg, utstyr og ansvarsområder.

Allidrett
· Utstyr

Fotball
· Kunstgress
· Gress
· Garderober
· Supporter´n

Håndball
· Utstyr

Innebandy
· Utstyr
· Vant

Orientering
· Utstyr

Ski
· Utstyr
· Løypemaskin
· Snøscooter
· Lysanlegg

Styrkeløft
· Utstyr
· U.etasje klubbhus

Trim
· Vassfjellhytta
· Snøscooter
· Utstyr

Volleyball
· Utstyr

Svømming
· Utstyr

Hovedlaget
· Klubbhus
· Utleie
[bookmark: _Toc80526738][bookmark: _Toc105941133]Æresbevisninger
Avdelingsledere og hovedstyre har ansvar for at mulige kandidater blir nominert minst to måneder før årsmøtet. Hovedstyret har den endelige avgjørelsen. Forslagsstillere skal ved nominasjon av sine kandidater også ta hensyn til de medlemmer som arbeider stille og uten store ord, men som nesten alltid, år etter år, er en trofast funksjonær på store og små arrangement.

Melhus Idrettslag har følgende æresbevisninger:

LAGETS DIPLOM
Kan tildeles idrettsutøvere som har oppnådd kretsmesterskap eller bedre.

PRESTASJONSPOKALEN
Prestasjonspokalen med inskripsjon og lagets emblem kan hvert år tildeles den eller de idrettsutøvere - individuelt eller lag – som har oppnådd spesielt gode resultater i en eller flere disipliner. Vinnes pokalen over flere år av samme utøver, tilføyes nytt årstall.
Pokalen kan vinnes av:
· Idrettsutøvere som har tatt medalje i et offisielt Norgesmesterskap eller tilsvarende/bedre.
· Idrettsutøvere som har deltatt på det norske landslag i en eller annen idrett.

FORTJENESTEMEDALJE
Fortjenestemedaljen tildeles med diplom. Kan tildeles den eller de som har utført et særlig godt arbeid for laget – sportslig eller administrativt:
· Idrettsutøvere som har vært gode ambassadører for laget gjennom nasjonal eller internasjonal deltakelse. Utmerkelsen tildeles etter kandidatens idrettskarriere er slutt eller nedtrappet til lokal deltakelse.
· Idrettsutøvere som har vært gode ambassadører for laget gjennom sin innsats i en lengre periode – selv uten å kunne skilte med topp-plasseringer.
· Idrettsutøvere som etter endt karriere tar hånd om rekruttering i laget og arbeider aktivt som trener, instruktør eller tar annet administrativt arbeid over lang tid.
· Medlemmer som påtar seg store ansvar- og arbeidsoppgaver i forbindelse med utbygging av anlegg, og som med stor entusiasme arbeider til lagets beste – som også kan være en kortere periode.

ÆRESMEDLEMSKAP
Tildeles medlemmer som har ytet laget store og verdifulle tjenester.
De tildeles lagets æresmedalje med diplom. Det forutsettes at vedkommende tidligere er tildelt lagets Fortjenestemedalje og etter den tid har fortsatt sin innsats for laget.

Utdeling av æresbevisninger skjer på årsmøter, årsfester eller jubileumsfester etter vedtak med minst 2/3 flertall i hovedstyret.

Se www.melhusil.no for oversikt over Melhus IL sine medlemmer som har fått æresbevisninger.
Vedtatt av Melhus Idrettslag - 24.06.97

[bookmark: _Toc80526739][bookmark: _Toc105941134]Personvern/GDPR
Personvern / GDPR i Melhus IL
Vi har satt oss inn i Norges Idrettsforbunds retningslinjer og EUs nye personvernregler og oppdatert vår egen personvernerklæring. Du som medlem skal være trygg på at vi behandler dine personlige opplysninger på en sikker og forsvarlig måte, og ikke benytter opplysningene til andre formål enn det de er ment til.
For oss som idrettslag gjelder følgende (utdrag fra veileder fra NIF, vedtatt 20.12.17):

” Norges Idrettsforbund og tilknyttede organisasjonsledd kan innhente og bruke slike opplysninger med hjemmel i «medlemsavtalen». Det betyr at når en person blir medlem i idretten har idretten lovlig grunnlag for registrering og behandling av nødvendige personopplysninger.”

” Dersom personen har oppgitt mobiltelefonnummer/e-postadresse, er dette å anse som et samtykke til at organisasjonsleddet kan kontakte vedkommende per e-post og SMS med bakgrunn i medlemsavtalen”.

Personvernerklæring
Personvern, nettbasert behandling av personopplysninger
Denne personvernerklæringen gjelder for Melhus IL (organisasjonsnummer 976 887 522). Melhus IL er ansvarlig for lagring og behandling av personopplysninger som samles inn på nettsidene.
Informasjon innhentes og håndteres i overensstemmelse med bestemmelsene i GDPR (General Data Protection Regulation), den nye personvernsforordningen i EU som trådde i kraft fra 20 juli 2018.
Personopplysninger som samles inn og lagres er:
· Navn
· Kontaktinfo
· Fødselsdato og kjønn
· Hvilke medlemskap medlemmet er tilknyttet
· Familierelasjoner
· Faktura- og betalingshistorikk
Hvordan informasjon innhentes?
Vi samler inn opplysninger via MinIdrett og Hoopit eller påmelding direkte på skjemaer som for eksempel innmeldingsskjema, påmeldingsskjema til aktiviteter, innsamling av kontaktinfo på lister, epost osv.
Formålet med informasjonen som innhentes
· Administrasjon av idrettslagets medlemmer og aktiviteter
· Tilby god medlemsservice og info om relevante aktiviteter til rett medlem til rett tid
· Administrere betalinger mv
Hvem behandler informasjonen?
Tilgang til personopplysninger er tilgangsstyrt. Frivillige som har behov for tilgang til data for å kunne utføre sitt verv vil få tilgang etter behov. Tilganger slettes når behovet er opphørt. Personer utenfor idrettslaget vil ikke gis tilgang til personopplysninger. Unntaket for dette er representanter for systemeiere som nevnt i punktet under, for å ivareta support mv.


Hvor lagres informasjonen?
Innhentet informasjon lagres i vårt medlemssystem Hoopit og MinIdrett via våre hjemmesider fra www.idrettenonline.no. Eposter fra Domeneshop/Outlook lagres på interne servere og brukes til medlemskommunikasjon. 

Fakturerings- og betalingshistorikk lagres i regnskapssystemet Tripletex, driftet av vår regnskapsfører, Effektiv Bedrift AS.

Kontaktinfo for fotballspillere, trenere og lagledere legges inn i NFF sitt medlemssystem FIKS. Kontaktinfo for andre idretter legges inn i SportsAdmin ved lisensregistrering, påmelding til turneringer med mer. Kontaktinfo for styremedlemmer legges inn i NIF sitt system KlubbAdmin.

Hvordan slettes opplysningene?
Informasjon kan slettes på oppfordring fra medlem.

Utlevering av informasjon til tredjepart
Personopplysningene deles ikke med utenforstående, kommersielle tredjeparter. Unntaket her er klubbens sponsorer, hvor NIFs medlemsavtale gir sponsorer tilgang til medlemmers kontaktinfo. NIF vil ikke gjennomføre slike sponsoraktiviteter uten varsling/mulighet for reservasjon fra medlemmet. For deling av informasjon innenfor idrettens medlemssystemer, se ovenfor.

Rettigheter
Som medlem og bruker av nettsidene våre har du rett til å kreve innsyn i personopplysningene som vi behandler om deg og hvordan de behandles. Du kan også kreve retting, sletting og begrensninger i behandlingen av personopplysninger i henhold til personopplysningsloven.
Som medlem kan du motta nyhetsbrev fra oss. Som medlem mottar du også viktig informasjon om våre aktiviteter og tilbud direkte fra vårt medlemssystem. Dette er informasjon som følger medlemskapet.
Dersom du mener at vi ikke har overholdt dine rettigheter i henhold til personopplysningsloven, har du rett til å klage til den aktuelle tilsynsmyndigheten. Dette gjøres ved å sende klage til Datatilsynet, kontaktinformasjon er tilgjengelig på www.datatilsynet.no
















PUBLISERING AV BILDER
Samtykke til publisering av bilder i regi av MELHUS IL
Melhus IL ønsker å informere om reglene som gjelder for publisering av bilder.
Grunnregelen er at en alltid skal spørre om samtykke, men at et samtykke må ikke alltid være skriftlig. Det står i loven at et samtykke skal være informert, og med det menes at en skal ha gitt informasjon som gjør at en skjønner hva en samtykker til, og hvilke konsekvenser det får. Hvis de som er avbildet er under 15 år, må også de foresatte samtykke til publiseringen. Man kan når som helst trekke et samtykke tilbake.

Det finnes unntak til hovedregelen om at en skal spørre om samtykke. Når bilder har nyhetsverdi, som for eksempel bilder av publikum på et idrettsarrangement, må en ikke spørre om samtykke.

For Melhus IL er det aktuelt å publisere bilder på egen web-side og gjennom våre Sosiale medier-kanaler. Unntaksvis kan det være aktuelt for våre sponsorer å bruke bilder fra arrangementer, gruppebilder eller enkeltpersoner.
Vi sender ikke ut samtykkeskjema til alle medlemmer, men ber om tilbakemelding dersom noen ønsker å reservere seg mot publisering av bilder. Tilbakemelding kan enten sendes skriftlig, via melding eller muntlig til Melhus IL ved leder, leder@melhusil.no . Vi gjør oppmerksom på at reservasjonen omfatter bilder der personen lett kan identifiseres, ikke f.eks publikumsbilder, eller bilder fra et stevne/turnering.

Vi oppfordrer også dere til å ha disse reglene med dere når dere publiserer bilder av egne og andres barn.

Se mer om nettvett her: https://nettvett.no/bilder-av-barn-pa-nett/

Politiattester
Tillitsvalgte som deltar i all aktivitet med barn opp til 18 år, må fremvise gyldig politiattest uansett aktivitetens varighet. Denne skal fremvises ansvarlige for politiattester i hver avdeling, men skal oppbevares personlig. Klubben loggfører dato for fremvisningen. For mer informasjon om politiattester, se Klubbhåndboka.

For mer informasjon, se idrettens egne sider om personvern i idretten Personvern i idretten (idrettsforbundet.no)









[bookmark: _Toc105941135]Varslingsrutiner / Si ifra!
Å si ifra om ting som ikke fungerer, uønskede hendelser, samt varsle om kritikkverdige forhold inngår som virkemidler for å utvikle et godt og forsvarlig miljø.

Melhus Idrettslag ønsker å fremstå som et etisk forankret idrettslag med et åpent og sunt miljø og kommunikasjonskultur, hvor alle som har en bekymring eller opplever brudd på våre retningslinjer oppfordres til å si ifra

I Melhus Idrettslag har alle medlemmer samme verdi. Det er nulltoleranse for diskriminering og trakassering uansett kjønn, etnisk bakgrunn, livssyn, seksuell orientering og funksjonshemming. All idrett i Melhus Idrettslag følger NIFs retningslinjer og rettigheter for barne- og ungdomsidrett.

Det vil si at aktiviteten skal bygge på verdiene til idrettslaget; ærlig, leken, ambisiøs og inkluderende. Barna skal ha rett til å være med å påvirke, ha frihet til å velge hva de ønsker å delta på og konkurranse for alle. All aktivitet skal være på barnas premisser. Med dette mener vi at aktivitetene skal tilrettelegges hvert barns mestrings- og utviklingsnivå.

Er du utøver, foresatt, trener, lagleder, oppmann eller har annen tilknytning til idrettslaget er det viktig at du setter deg inn i:

· Klubbhåndbokas retningslinjer og normer
· Idrettens barnerettigheter
· Barneidrettens bestemmelser
· Retningslinjer for ungdomsidrett
· Retningslinjer som gjelder for alle medlemmer i NIF
· Melhus Idrettslags lovnorm

Opplever du noe som ikke stemmer, noe som er i konflikt med det over, ønsker vi at det skal meldes fra. Vi har alle et ansvar for å sørge for at ledelsen i idrettslaget blir gjort kjent med dette og kan ta videre grep. Varsle eller si fra én gang for mye enn én gang for lite. Vi arbeider hele tiden for at det skal være lettere å si ifra. Idretten skal være et trygt sted å være og vi er avhengig at de som er tett på varsler. 

Husk – ingen sak er for liten.













Rutiner for varsling i Melhus Idrettslag
Hvem omfatter denne rutinen?
Alle som har tilknytning til idrettslaget, enten som leder, styremedlem, foreldre, tillitsvalgt, ansatt eller utøver har rett til å si i fra – «varsle» på en forsvarlig måte om forhold som ansees som usunn eller kritikkverdig. Melhus Idrettslag ønsker med dette å legge til rette for et trygt miljø for alle medlemmer.

Hva er kritikkverdige forhold og varsling, og hva kan det varsles om?
Kritikkverdige forhold er brudd på eller som er i strid med våre verdier, retningslinjer, lovnormer, etiske normer og NIFs retningslinjer om barne- og ungdomsidrett.

Varsling er skriftlig eller muntlig melding om uetisk atferd og/eller kritikkverdige forhold til noen som har mulighet til å gjøre noe med forholdet. Varsler må forsikre seg om at varslingsmottaker har oppfattet at meldingen er ment som et varsel.

Noen typetilfeller nevnes her, men listen er ikke uttømmende:
· Fare for liv eller helse
· Fare for klima og miljø
· Korrupsjon, underslag, tyveri eller annen økonomisk kriminalitet
· Mobbing, trakassering eller diskriminering
· Andre kriminelle forhold
· Uforsvarlig arbeidsmiljø
· Brudd på personopplysningssikkerheten
· Rusmisbruk
· Brudd på Idrettsforbundets skriftlige etiske retningslinjer
Hvordan varsler du?
All varsling skal som hovedregel skje internt i klubben på eget skjema under som går til styreleder i Melhus Idrettslag. Med internt menes det gjennom den naturlige organiseringen i den avdelingen du ønsker å varsle om. Hvis din ytring ikke kan tas opp direkte med eventuell trener/lagleder for avdelingen, er det naturlige å varsle direkte til avdelingsleder i idretten det gjelder og saken kan løses i avdelingsstyret. Navnet på ledere står under «Om oss» på våre hjemmesider www.melhusil.no.

Leder har aktivitetsplikt i saken og skal i løpet av 7 dager gi en første tilbakemelding på din henvendelse. Leder plikter også å informere styreleder i Melhus IL om varslingen som skal loggføre henvendelsen din. Skriftlig varsel kan også leveres direkte til idrettslagets hovedstyre v/ styreleder, om det ikke er ønskelig å involvere andre. 

Melhus Idrettslag ønsker å være et idrettslag hvor alle medlemmer har glede av å være, og med dette ønsker vi å legge til rette for at kritikk og tilbakemeldinger blir håndtert på en konstruktiv måte. Et åpent ytringsklima er positivt, og å unnlate å si ifra kan skape et negativt miljø som går utover medlemmenes aktivitet. 




Den som varsler
En varsler skal få tilbakemelding innen rimelig tid om at varslet er mottatt, og at varslet vil bli fulgt opp og undersøkt nærmere. Dersom varslingen ikke fører fram til en oppfølgingssamtale og/eller tilbakemelding innen 7 dager, eller varsler ikke er tilfreds med tilbakemeldingen, er det styreleder i Hovedlaget som skal følge opp saken videre.

Dersom ytringsklima i den aktuelle saken er vanskelig å håndtere, og du ønsker å være anonym i avdelingen det gjelder, skal varsling skje direkte til Hovedstyrets leder som har taushetsplikt. Styreleder kan etter konsultasjon med deg, trekke inn hovedstyrets styremedlemmer eller kontrollutvalget i den videre behandlingen. 

Ønsker du å varsle helt anonymt, kan dette gjøres ved å sende skjemaet i en konvolutt til vår postboks med din ytring til Hovedstyrets styreleder. Varslet vil bli fulgt opp og undersøkt, men en tilbakemelding vil naturlig nok være umulig. Saken vil bli loggført og behandlet, men ønsker du å forbli anonym vil imidlertid full kartlegging av saksforholdet kunne bli vanskeliggjort. 

Varslingsskjema
Her kan du sende inn varsel om du har opplevd eller observert noe som er i brudd på våre regler og retningslinjer. Det kan du gjøre anonymt, eller du kan oppgi kontaktinformasjon. 

Et varsel bør inneholde en saklig, objektiv og konkret fremstilling av det mulige, kritikkverdige forholdet. Varslet skal sendes direkte til avdelingsleder i den avdelingen det gjelder eller styreleder i Hovedstyret (leder@melhusil.no) med følgende opplysninger enten ved personlig oppmøte eller e-post. 
· Hva har skjedd (brudd på lover, regler, brudd på etiske normer eller interne retningslinjer)?
· Hvor skjedde hendelsen?
· Når skjedde dette?
· Hva er omfanget av hendelsen?
· Finnes det vitner eller dokumentasjon som kan underbygge opplysningene om det mulige, kritikkverdige forholdet?
· Eventuelt kontaktinformasjon med navn, mobilnummer og epostadresse.
· Gi gjerne informasjon om tidligere saker som kan ha betydning for varslingen og informasjon om det er andre som er kjent med forholdet det varsles om. 
Et varsel skal være forsvarlig. Det betyr at det stilles krav til fremgangsmåte ved varsling, og at det ikke kan varsles om åpenbart feilaktige forhold, eller varsles for å skade. Den som varsler må derfor vurdere om det er rimelig grunnlag for kritikken varselet omfatter, hvilken fremgangsmåte som skal velges og til hvem det skal varsles. Varsleren trenger ikke å bevise at det kritikkverdige forholdet/at de kritikkverdige forholdene det varsles om har funnet sted, eller kommer til å finne sted. Det er tilstrekkelig at den som varsler har rimelig grunn til å tro at forholdene det varsles om er riktige. 
Det vil normalt anses forsvarlig å varsle internt når varslingen skjer til arbeidsgiver i samsvar med disse rutinene for varsling.


Hvordan håndteres varsler i Melhus Idrettslag
Disse grunnleggende prinsippene legges til grunn ved håndtering av et varsel:

· Alle varsler vil bli tatt alvorlig av MIL.
· Mottaker av et varsel skal alltid sørge for en forsvarlig behandling av saken.
· Varslingssaker skal behandles fortrolig. Fortroligheten innebærer i denne sammenheng at identiteten til varsler og den/de det eventuelt er varslet om, ikke skal gjøres kjent for flere enn det som er nødvendig for den videre behandlingen av saken.
· Varsler vil motta svar om at varselet er mottatt/registrert innen 1 uke.
· MIL vil forsøke å løse varslingssaker på en effektiv måte med hensyn til saksbehandlingstid. Dersom situasjonen og sak er såpass omfattende at det krever lang saksbehandlingstid, vil varsler og den det varsles om få informasjon om dette.
· MIL vil ivareta den personen/de personene som det varsles om (såkalt omvarslet). Personer som anklages for kritikkverdige forhold har, rett til å få innsyn i påstandene mot seg og andre personopplysninger som er samlet og få rett til å uttale seg (kontradiksjon). De har som hovedregel ikke rett til å få vite identiteten til den som har varslet.
· Den som har varslet og den det er varslet om skal få beskjed når saken er avsluttet.

Mottaker av varselet skal foreta nødvendige undersøkelser innen rimelig tid og iverksette egnede tiltak på grunnlag av resultatet av sine undersøkelser. Det må vurderes konkret i hvert enkelt tilfelle hvem som skal involveres i den videre behandlingen i saken. Varsler skal gis mulighet til å legge fremme sitt syn på saken, og skal gis mulighet til å la seg bistå av en tillitsperson.
Mottakeren av et varsel skal alltid vurdere å involvere verneombud i saker som berører arbeidstaker.
Dersom det igangsettes nærmere undersøkelser av en sak skal omvarslet gjøres kjent med varselet, hvilke opplysninger som er gitt, samt få muligheten til å komme med sin versjon av saken. Omvarslet skal få anledning til å la seg bistå av en person denne har tillit til.
Dersom det ikke er funnet kritikkverdige forhold, og omvarslet er gjort kjent med varslingen, skal arbeidsgiver gi en tilbakemelding til både varsler og omvarslet. Tilbakemeldingen gis så raskt som mulig, og skal gis på en slik måte at den det er varslet om kan oppleve å være fri for mistanke.
Når saken er endelig avklart, må alle medvirkende og medlemmer, som en del av idrettslaget vise evne og vilje til å innrette seg og etterleve idrettslagets konklusjoner og tiltak.

